Կաստիլիա-Լա Մանչա

Կաստիլիա—Լա Մանչա, Կաստիլյա—Լա Մանչա (իսպ.՝ Castilla-La Mancha. Իսպաներեն: [kasˈtiʎa la ˈmantʃa] ( )), ինքնավար համայնք Իսպանիայի կենտրոնական մասում։ Զբաղեցնում է 79 463 քառակուսի կիլոմետր տարածք (3-րդ տեղն է գրավում Իսպանիայի ինքնավար համայնքների շարքում)։ Նրա կազմի մեջ են մտնում Ալբասետե, Սյուդադ Ռեալ, Կուենկա, Գվադալախարա, Տոլեդո պրովինցիաները։ Վարչական կենտրոնը Տոլեդո քաղաքն է։ Աշխարհագրություն Կաստիլիա-Լա Մանչան գտնվում է Պիրենեյան թերակղզու մեջտեղում՝ զբաղեցնելով Սուբմեսետա Սուրի մեծ մասը։ Կաստիլիա-Լա Մանչան Իսպանիայի ինքնավար շրջաններից երրորդն է, որի մակերեսը կազմում է 79,463 քառ. կմ տարածք, որը կազմում է Իսպանիայի տարածքի 15,7 տոկոսը։ Ժողովրդագրություն 2018 թվականի տվյալներով Կաստիլիա-Լա Մանչայի բնակչության թվաքանակը եղել է 2 026 807 (այդ ցուցանիշով զբաղեցրել է իններորդ տեղը Իսպանիայի ինքնավար համայնքների շարքում)։ 2018 թվականի տվյալներով բնակչության 8,1%-ը (163,8 հազար մարդ) եղել են օտարերկրացիներ, որոնց մեջ մեծ թիվ են կազմել ռումինները (64,3 հազար) և մարոկոցիները (31,5 հազար)։ Բնակչության խտությունը կազմել է 25,7 մարդ/կմ², որն ամանացածր ցուցանիշն է երկրի ինքնավար համայնքների շարքում։ Տեսարժան վայրեր Կամպո դե Կրիպտանոյի հողմաղացները (Molinos de Castilla la Mancha, Campo de Criptana Molinos de Viento) Տոլեդոյի Կույս Մարիամ տաճարը (Catedral de Santa Maria de Toledo) Կուենկայի Սուրբ Մարիամ և Սուրբ Յուլիան տաճարը (Catedral de Santa María y San Julián de Cuenca). Մատենագիտություն Միգել դե Սերվանտեսի հանրահայտ վեպի հերոս Դոն Կիխոտը լամանչացի էր։ Հուշարձանների պահպանություն Տարածաշրջանում կան ՅՈՒՆԵՍԿՕ-ի Համաշխարհային ժառանգության ցանկում ընդգրկված բազմաթիվ վայրեր, որոնց մեջ են Տոլեդոյի, Կուենկայի, Ալմադենի հին քաղաքամասերը։ 2020 թվականի տվյալներով Կաստիլիա-Լա Մանչայի 644 վայր ու շինություն հռչակվել է մշակութային հետաքրքրություն ու արժեք ներկայացնող օբյեկտ։ Ալբասետեի պրովինցիայում դրանց թիվը 92 է, Սյուդադ Ռեալում՝108, Կուենկայում՝ 99, Գվադալախարայում՝ 104, Տոլեդոյում՝ 238: Ինքնավար համայնքի խորհրդարանը 2013 թվականին ընդունել է օրենքներ, որոնցով խստացվում է պատմական արժեք ներկայացնող շինությունների ձևափոխման, մետաղորսիչների ապօրինի օգտագործման համար նախատեսված պատասխանատվությունը։ Պատկերասրահ Տես նաև Իսպանիայի վարչական բաժանում Ծանոթագրություններ Արտաքին հղումներ Պաշտոնական կայքէջը Կաստիլիա-Լա Մանչայի վարչակազմի պաշտոնական կայքէջը Կաստիլիա-Լա Մանչայի վիճակագրական ինստիտուտ Կաստիլիա-Լա Մանչայի համալսարան Diario de la Mancha Regional Meteorological Institute of Castile–La Mancha Innovation in Castile–La Mancha Web Site Castile-La Mancha on About-Spain.net Surface area of municipalities in Castile–La Mancha